Termékek és szolgáltatások 2011-ben

Az Intelligens Energia – Európa (IEE) programmal kapcsolatban a pályázati felhívásra a Hivatalhoz 384 pályázat érkezett be és a Hivatal több mint 100 projektmegbeszélésen vett részt. 2011. március végéig a Hivatal a 2010-es pályázati felhívásra beérkezett és kiválasztott 44 pályázat szerződéseivel kapcsolatos tárgyalások legtöbbjét lezárta. A szerződések döntő részét 2011. április végéig megkötötték. A Hivatal több mint 20 tagállami információs napon vett részt. Mintegy 200 pályázat előtti információkérésre válaszolt, átlagosan kevesebb mint egyhetes átfutási idővel. Külön erőfeszítéseket tett az új Építési készségek kiépítése kezdeményezés népszerűsítése érdekében, amelynek célja az építőipari dolgozók oktatása és képzése. A Hivatal március 16-án munkamegbeszélést szervezett az érdekeltek körében, amelynek keretében az építőipari, képzési, illetve intézményi szereplőket tájékoztatta a kedvezményezésről. Az EIP program – Enterprise Europe hálózat A programban több mint 580 partnerszervezet vesz részt 47 országban, köztük az EU 27 tagállamában. A Hivatal a 92 szerződéssel (egyedi támogatási megállapodással) kapcsolatos projektirányítási feladatain és az IPeuropAware projekten kívül az Enterprise Europe hálózat működtetésével, illetve a hálózati partnerek közötti interaktív kommunikációt szolgáló informatikai eszközök és adatbázisok kezelésével is foglalkozik. 2011-ben a Hivatal a Bizottság nevében a következő intézkedéseket tette: — Enterprise Europe hálózat: — Hálózat üzemeltetése, — Hálózat támogatása (működtetés), — Informatikai eszközök a hálózathoz. — IPR-projektek és Your Europe Business portál; — Öko-innováció: kísérleti és piaci bevezetést célzó projektek. Öko-innováció Az öko-innovációt a versenyképességi és innovációs keretprogram (CIP) különböző típusú intézkedések keretében támogatja (pénzügyi eszközök, tagállami és regionális szereplők hálózatai, kísérleti és piaci bevezetést célzó projektek). A Hivatal megbízást kapott az öko-innovációs kísérleti és piaci bevezetést célzó projektek irányítására, amelyhez a 2008–2013 közötti időszakra összesen 185 millió EUR összegű indikatív költségvetéssel rendelkezik. A Hivatal 2011-ben az alábbiak területén végzett tevékenységeket: — A 2010-es pályázati felhívások lezárása; 2011. november végére a tárgyalások lezárultak, valamennyi szerződést (47) megkötötték. — 2011-es új pályázati felhívások. A 2011-es pályázati felhívásra 2011 áprilisában került sor, a felhívásra 280 pályázat érkezett be. A központi értékelésre november 21. és december 9. között került sor. A záróülést a Hivatal 2012. február 14-re tervezte. — Az EIP öko-innovációs projektekről szóló tájékoztatás összeállítása és terjesztése a Hivatal kommunikációs munkaterve szerint (elektronikus hírlevél, az okö-innovációs honlap rendszeres frissítése; az öko-innovációs projektek adatbázisának átvitele új szerverre, új tárhelyre és karbantartásra vonatkozó szerződés megkötése; a 2011-es Európai Információs Nap megszervezése 2011 áprilisában. — A folyamatban lévő projektek irányítása. Marco Polo program Legfontosabb tevékenységek: — A 2010-es pályázati felhívások lezárása (101 pályázat érkezett be). — A 2011-es Marco Polo munkaprogram elfogadása után a 2011-es pályázati felhívás népszerűsítése, végrehajtása – a felhívást október 21-én tették közzé, a pályázatok benyújtási határideje 2012. január 16. — A Marco Polo programról szóló információk összeállítása és terjesztése a Hivatal kommunikációs munkaterve szerint. — Ajánlások tétele a kapcsolódó főigazgatóság (Mobilitáspolitikai és Közlekedési Főigazgatóság) számára a Marco Polo program végrehajtásáról és jövőbeli fejlesztéséről. — A folyamatban lévő projektek irányítása.